text: Viceborgmester: Stop muslimer ved grænsen
  26 januar 2014 kl. 08.48
  Vejles viceborgmester Holger Gorm Petersen vil have stoppet muslimsk indvandring.
  En række medlemmer af Dansk Folkeparti ønsker, at indvandringen til Danmark bliver fri for muslimer.
  Det gælder bl.a. Vejles viceborgmester Holger Gorm Petersen.
  - Dansk Folkeparti er antimuslimsk, og du kan ikke finde én, der er modstander af det, vi har gjort her, siger Holger Gorm Petersen, der har overtaget Kristian Thulesen Dahls gamle post som viceborgmester i Vejle.
  Han erkender, at der findes enkelte muslimer, som opfører sig ordentligt. Men:
  - Vi kunne starte med at få indført en ordentlig grænsekontrol, så vi kunne få dem vendt rundt nede ved grænsen med det samme, når de kommer. Det kan et politisk flertal bare beslutte. De skulle bare have indrejseforbud, siger han til Berlingske..
  Dansk Folkeparti afviste i sidste måned statsborgerskab til en lang række nydanskere med den begrundelse, at der var for mange fra »ikke-vestlige, muslimske lande« på listen.
  :
  Artikel i Berlingske.
  